# **Ansøgning om godtgørelse af udgifter i forbindelse med en sag ved fogedretten vedrørende en afgørelse eller et forlig fra Forbrugerklagenævnet eller et godkendt, privat klage- eller ankenævn**

For at du kan søge om at få dækket dine udgifter, skal du have indgået et forlig eller have fået helt eller delvist medhold i en afgørelse fra Forbrugerklagenævnet eller et godkendt, privat klage- eller ankenævn.

Læs først vejledningen på side 2. Udfyld ansøgningsskemaet **med blokbogstaver** og send det via Digital Post til Nævnenes Hus eller via e-mail til efterlevelse@naevneneshus.dk (sikker e-mail). Alle påkrævede bilag **skal** vedlægges, for at vi kan behandle ansøgningen.

**Ansøger** (Udfyldes med blokbogstaver)

|  |
| --- |
| Navn: |
| Adresse: |
| Postnummer: | By: | Telefonnummer: |
| CPR-nummer: | E-mailadresse: |

**Klage-/ankenævnets sag:**

|  |  |
| --- | --- |
| Navn på klage-/ankenævn:  | Sagsnummer ved klage-/ankenævn: |

For at du kan få dækket dine udgifter i forbindelse med behandlingen af din sag i fogedretten, skal du have fået helt eller delvist medhold i en afgørelse fra Forbrugerklagenævnet eller et godkendt, privat klage- eller ankenævn.

Følgende dokumentation **skal** vedlægges:

* Nævnsafgørelsen eller forliget, hvis afgørelsen **ikke** er truffet af Forbrugerklagenævnet.
* Dokumentation for forkyndelse, hvis afgørelsen **ikke** er truffet af Forbrugerklagenævnet.
* Oprindelig klageformular, hvis afgørelsen **ikke** er truffet af Forbrugerklagenævnet.
* Dokumentation for at udgifterne ved fogedretten er afholdt og ikke har kunnet inddrives hos den erhvervsdrivende (Se vejledningen punkt 3).

**Eventuelle bemærkninger:**

|  |
| --- |
|  |

|  |  |
| --- | --- |
| Sted og dato: | Underskrift: |

|  |
| --- |
|  **FULDMAGT**Undertegnede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_giver hermed Nævnenes Hus fuldmagt til at henvende sig til mit forsikringsselskab og fogedretten til brug for behandlingen af min ansøgning om omkostningsdækning efter forbrugerklageloven. Sted og dato: \_\_\_\_\_\_\_\_\_\_\_\_\_\_\_\_\_\_\_\_Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

## **Vejledning**

Nævnenes Hus kan efter ansøgning beslutte, at en forbruger skal have godtgjort udgifterne ved en fogedretssag. Det fremgår af lov om alternativ tvistløsning i forbindelse med forbrugerklager § 38.

Nedenfor kan du læse mere om betingelserne for at få dækket dine udgifter af Nævnenes Hus.

### **1. Forudsætninger**

Når den erhvervsdrivende ikke orientere nævnet om, hvorvidt afgørelsen vil blive fulgt, så har du mulighed for, at anlægge sagen for domstolene.

For at få dækket dine udgifter, er det en forudsætning, at du har fået helt eller delvist medhold i en afgørelse truffet af Forbrugerklagenævnet eller et godkendt, privat klage- eller ankenævn eller et forlig indgået ved nævnet.

Hvis du ikke har fået medhold i din sag, kan du ikke få dækket dine udgifter af Nævnenes Hus.

### **2. Anlæggelse af fogedretssagen:**

Du skal selv kontakte fogedretten i den retskreds, hvor den erhvervsdrivende har bopæl. På [www.domstol.dk](http://www.domstol.dk)

finder du den relevante retskreds.

Du skal skriftligt bede fogedretten om at behandle sagen. Samtidig skal du sende en erklæring om, at nævnet ikke har hørt fra den erhvervsdrivende og en kopi af nævnets afgørelse til fogedretten og betale retsafgiften. Er du ikke i besiddelse af en sådan erklæring, skal du tage kontakt til nævnet. I forbindelse med rettens behandling af sagen skal du fremsætte krav om, at retsafgiften skal betales af den erhvervsdrivende.

Retten vil i forbindelse med din anlæggelse af fogedretssagen vejlede dig om det videre forløb.

### **3. Betingelser for dækning af udgifter:**

Du kan få dækket dine udgifter, når de er afholdt og ikke har kunnet inddrives hos den erhvervsdrivende. Du skal kunne dokumentere udgifterne, fx ved en udskrift fra fogedretten. For at kunne dokumentere, at du har forsøgt at inddrive udgiften hos den erhvervsdrivende, skal du ved anlæggelsen af fogedretssagen fremsætte krav om, at den erhvervsdrivende skal betale retsafgiften.

Ansøgningen skal sendes til Nævnenes Hus, efter at fogedretsbehandlingen er afsluttet.

Derudover er det en forudsætning, at der har været rimelig grund til at afholde udgifterne. Som udgangspunkt har du fx ikke brug for en advokat i fogedretten, og du kan derfor kun få dækket udgifter til en advokat, hvis Nævnenes Hus vurderer, at det har været nødvendigt for gennemførelse af dit krav. Hvis fogedretten har opfordret dig til at søge advokatbistand, vil udgifterne blive dækket af Nævnenes Hus.

Du er velkommen til at kontakte Nævnenes Hus, hvis du har spørgsmål.

**Nævnenes Hus**

Efterlevelse og omkostningsdækning

Toldboden 2

8800 Viborg

Sikker mail: efterlevelse@naevneneshus.dk

Digital Post: Nævnenes Hus